Lamadegaanka Kalahari

Kani waa maqaal ku saabsan "Lamadegaanka Kalahari" ee koonfurta Afrika. Bogag kale fiiri Lamadegaan iyo Lamadegaanka Saxara.
Boga Kalahari waxaa laga soo toosiyey halkan.

Lamadegaanka Kalahari, Kalahari (ingiriis: Kalahari Desert; carabi: صحراء كالاهاري; Afrikaanis: Kalahari-woestyn) waa lamadegaan, saxare-lamood, dhulqalalan iyo safaana ku yaala wadanada Koonfurta Afrika ee Nambiya, Botswana iyo Koonfur Afrika; kaasi oo fidsan baaxad dhan 900,000 kilometir labo-laaban (350,000 sq mi), isla markaana ah saxaraha 7aad ee ugu wayn aduunka iyo kan labaad ee ugu weyn qaarada Afrika. Maadaama meelo badan oo cidhifyada saxaraha Kalahari ahi tahay saxare-lamood waxay leedahay daaqsiin aad u fiican oo soo jiidatey xayawaano badan oo duurjoog iyo dabjoog intaba leh. Deegaanada lamadegaanka Kalahari waxay helaan waxyar oo roob ah wakhtiga gu'ga iyo heerkul aad u sareeya, taasi oo ka dhigtey mid ka mid ah meelaha ugu kuleylka badan oogada dhulka. Wakhtiyada abaaraha ama dhulku qalalan yahay waxay deegaanadani helaan roob dhan 110–200 millimitir (4.3–7.9 inji)Mary Sadler-Altena, "Kalahari: Introduction" webpage: SouthernCape-Kalahari : Kalahari name/climate/reserves and history sanadka oo dhan, halka wakhtiga dhulku roobabka leeyahay uu helo ilaa 500 millimitir (20 inji).
Magaca saxarahan waxaa uu ka yimid luuqada Taswana ee lagaga hadlo wadanka Koonfur Afrika ereyga Kgala, oo macnaheedu yahay "haraad daran", ama Kgalagadi, oo macno ahaan noqoneysa "deegaan biyo la'aan ka jirto"Mary Sadler-Altena, "Kalahari: Introduction": Kalahari climate/reserves and history
Isku soo duuboo, dhulka hoose ee deegaanda lamadegaanka Kalahari ee loo yaqaan "Kalahari Basin" wuxuu ku fadhiyaa baaxad dhan 2,500,000  kilomitir labo-laaban (970,000 sq mi), taasi oo ku fidasan wadanada kala ah Botiswaana, Naamiibiya, Koonfur Afrika ilaa laga gaadhayo dalalka kala ah Angola, Saambiya iyo Simbaabwi.Mary Sadler-Altena, "Kalahari: Introduction": Kalahari climate/reserves and historyLamadegaanka Kalahari waxaa ku dhaqan noocyo badan oo xayawaan duurjoog ah ooy ka mid yihiin shimbiraha, harimacadka, libaaxa, maroodiga, halgeriga, sagaaroda iyo kuwo badan oo dugaag duurjoog hilibyacun iyo cowscun iskugu jira.

sido Kale fiiri
South Africa
Midowga Afrika
Tixraac

category:Dhul
category:Juquraafi
category:Biyo
category:Nolol